**Проект „Електронно научно списание *Реторика Онлайн*“**

**Ръководител гл. ас. д-р Стоянка Иванова Балова**

Научният проект „Електронно научно списание *Реторика Онлайн*“ има за цел да изследва и популяризира интердисциплинарните функции на реториката и взаимодействието ѝ с други традиционни и модерни науки - философия, психология, политология, културология, медии и връзки с обществеността, бизнес и комуникация. Затова беше създадено онлайн списание, което стартира през месец ноември, и представлява платформа за публикуване на научни материали в областта на хуманитарните и обществените науки с фокус върху изследванията по реторика. В момент, когато академичните изследвания и знания все повече придобиват дигитална форма, разработеният ресурс представлява ценен и навременен принос.